Ich kom nicht mer aufs dorf hinaus,
sprach der zipperlein mit verlangen;
in der stat wirt ich schön empfangen,
da weiß ich einen burger reich,
denselben ich noch heint erschleich,
weil er gleich sitzt in eim banket,
der mich lang zu im locken tet
mit starker speise und getrank,
der wirt aufnemen mich zu dank
und auf ein seiden küss mich legen.
mein schwester spinn, laß dich bewegen,
in die stat wider mit mir ker
und schau mein herlichkeit und er,
wie mich der burger helt so wol.